1961 шықәсанӡа Афонҿыцтәи аҳаԥы «акылҳара ду» ҳәа акәын ишашьҭаз аҭыԥантәи анхацәа. Ари «акылҳара» ауаа агьацәшәон, иагьаднахалон – иаҵаз амаӡақәа цәыргаӡамкәа иаанхон азы. Ус иҟан ҽнак зны ҷкәына қәыԥшк, еилҟьак, 16 шықәса зхыҵуаз Гиви Смыр аҳаԥы аҭҵаара иҽазишәаанӡа. Дышқәыԥшызнатә ганрацәала адырразҿлымҳара змаз арԥыс дышнеиуаз дсахьаҭыхыҩхеит, дыскульпторхеит, аха ихәыҷраахыс «аԥсабара дазгаган». 1961 шықәсазы Смыр раԥхьаӡа акәны аҳаԥы дҭалеит баша шахак ааимҟәыҿаҳәаланы, дагьцеит 40 метра аҵаулараҟынӡа
© Наала Аҩӡԥҳа